**Izabella Nilsone-Jarvandi**, pilnā vārdā **Izabella Žila Marija Nilsone-Jarvandi** (zviedru: *Izabella Zhila Maria Nilsson Jarvandi*, dzimusi 2003. gada 25. novembrī) ir Zviedrijas skolniece un konservatīva sabiedriskā aktīviste. Iestājas pret multikulturālismu un nekontrolētu imigrāciju, aizstāv sieviešu tiesības un tradicionālo ģimeni.

Darbība
-------

### Motivācija

Jarvandi nākusi no jauktas zviedrietes un irāņa piecu bērnu ģimenes, kas dzīvoja nelabvēlīgā rajonā ar lielu migrantu procentu. Pēc aktīvistes vārdiem, pamatskolā valdījuši rasisms un segregācija, narkomānija un skolnieču izvarošanas, pret ko skolotāji baidījušies iestāties.

### Aktivitātes

2018. gada decembrī Jarvandi bija viena no pamanāmākajām personām "dzelteno vestu" protestos pret masveidīgu bēgļu uzņemšanu, teikdama runas mītiņos lielākajās Zviedrijas pilsētās un kļūdama par šo protestu publisko seju. Zviedrija, tāpat kā vairums pasaules valstu, tolaik apstiprināja savu piekrišanu ANO starptautiskās migrācijas paktam, lai gan dažas valstis — tai skaitā Latvija — to darīt atteicās. Sākotnēji jaunās aktīvistes uzmanības lokā bija tikai migrācijas problēmas, kas automātiski padarīja viņu par labējo sabiedroto. Viena no Zviedrijas rakstniecēm, seksoloģe Katerina Januša, kura profesijas dēļ bieži saskārās ar izvarošanu upuriem, atbalstīja Jarvandi pozīciju un palīdzēja tai kļūt populārai.

Intervijās Jarvandi aicina deportēt no valsts visus, kas pārkāpj tās likumus, iestājas pret organizētajām izvarotāju grupām Zviedrijā, vairums no kurām sastāv no ārzemniekiem, un par tradicionālo ģimeni, uzskatot, ka viendzimuma laulības nenodrošina bērnam pienācīgus apstākļus attīstībai. Viņa tāpat nepārtraukt izglītošanos sabiedrisko aktivitāšu dēļ, kas esot kļuvis par biežu parādību Zviedrijas skolās ar to vadības atbalstu, un aizstāt skolās genderu izglītību par daudziem cilvēka dzimumiem ar zinātnisku apmācību. Jarvandi vaino Zviedrijas skolu sistēmu un masu medijus smadzeņu skalošanā un "raganu medībās", liekot cilvēkiem jaukt jēdzienus "konservatīvais" un "rasists". Tāpat viņa norāda, ka Zviedrijas masu mediji apzināti slēpj informāciju par imigrantu pastrādātajiem noziegumiem. Jarvandi regulāri piedalās Zviedrijas labējo žurnālistu programmās.

### Kritika un pretdarbība

Vecuma un politikas dēļ Jarvandi tiek saukta par "anti-Grētu Tūnberju". Tomēr daudzi masu mediji viņu, atšķirībā Tūnberjas, kritizē par nepolitkorekto pozīciju un norāda, ka viņa ir populāra galvenokārt starp konservatīvi domājošiem ļaudīm, kas šo mediju acīs tiek uzskatīts par negatīvu faktoru. Kritiķi arī atzīmē, ka Nilsonas Jarvandi popularitāte ir pārspīlēta, jo daudzi teksti, kas salīdzina viņu ar Tūnberju, ir uzrakstīti ļoti vienveidīgā stilā, pārpublicējot tos vienu no otra, un salīdzinājums ar Tūnberju esot pievilkts bez pietiekama pamata. Tiek arī norādīts, ka aiz Jarvandi, atšķirībā no Tūnberjas, nestāv bagāti koncerni, tāpēc viņai nav nekādu cerību jebkad sasniegt tās popularitātes līmeni, un viņas "sekotāju" skaits *Twitter* pēc 4 mēnešiem darbības bijis simtreiz mazāks kā Tūnberjai.

2019. gada oktobrī Twitter slēdza tolaik 15-gadīgās Jarvandi kontu *@izabellamarianj* ar vairāk nekā 10 000 sekotājiem šajā sociālajā tīklā, apgalvojot, ka viņa ir par jaunu tā lietošanai, lai gan *Twitter* noteikumi atļauj to lietot no 13 gadu vecuma. Pēc pirmā konta bloķēšanas *Twitter* viņa atvēra kontu vienā no Krievijas sociālajiem tīkliem un ar to ieguva popularitāti Krievijā, neraugoties uz to, ka viņas ieraksti tur aprobežojās ar informāciju par jauno *Twitter* kontu.

Drošības dēļ Nilsone-Jarvandi pārgājusi no publiskām akcijām uz darbību caur sociālajiem tīkliem un konspirācijas ievērošanu, organizējot sieviešu aktivitātes Zviedrijā.

Atsauces
--------

1. ↑  Ratsit.se: Zviedrijas iedzīvotāju adresu dati
2. ↑  Red Ice TV: Interview with Izabella Nilsson Jarvandi - Sweden's imported problems: criminal gangs, explosions & rape
3. ↑  Il Fatto Quotidiano: Izabella Nilsson Jarvandi, ecco chi è l’anti-Greta Thunberg che si batte contro l’immigrazione e l’ideologia gender
4. ↑  Willger of Swebbtv, Mikael. "Lördagsintervju 44 – Izabella 15 år, om livet som tonåring och nationalist. (Saturday interview with Izabella Nilsson Jarvandi and how it is like to be a 15 year old nationalist)". SwebbTV (in Swedish). Svensk Webbtelevision AB 2019.
5. ↑  Nya Tider: Intervju med Izabella Nilsson Jarvandi: "Skulle inte förvåna mig om det blir inbördeskrig"
6. ↑  Oto odpowiedź prawicy na Gretę Thunberg. Tę nastolatkę interesuje coś innego niż zmiany klimatu. Aneta Olender, 2019, na:Temat.pl
7. ↑  «Skandinavisk Frihet: Protester i Helsingborg kl 12.00 nu på lördag den 15/12». Arhivēts no oriģināla, laiks: 2019. gada 18. augustā. Skatīts: 2020. gada 10. septembrī.
8. ↑  Ingrid&Maria blog: 15-åriga Izabella leder FN-protesterna – "det är min framtid"
9. ↑  Die Freie Welt: Greta ist "out", Izabella ist "in" - Micha Dinnebin
10. ↑  "Latvia rejects UN migration pact". au.news.yahoo.com
11. 1 2  Gazeta.ru: «Борется за будущее»: почему Анти-Грета проигрывает Грете
12. 1 2  Katerina Magasin - Izabella, 15 år: "Jag är så arg på politikerna i Riksdagen – Sverige har varit ett bra land"
13. ↑  Boulevard Voltaire: En Suède, Izabella Nilsson Jarvandi, ou l’anti-Greta Thunberg?
14. 1 2  5Tv: Шведское чудо: За что «Анти-Грету» невзлюбили активисты ЛГБТ и глобалисты
15. ↑  Fiški.net: Анти-Грета, или почему в мире не хотят слышать про Изабеллу Нильссон Ярванди
16. 1 2  Die Augsburger Allgemeine: Wie rechte Medien mit Izabella Nilsson Jarvandi eine Anti-Greta aufbauen
17. ↑  Papilot.pl: Prawica też ma swoją Gretę Thunberg. Izabella Nilsson Jarvandi protestuje przeciwko globalizacji, imigrantom i „propagandzie LGBT"
18. ↑  La vera storia dietro 'l'anti-Greta Thunberg' di cui parlano i media italiani
19. ↑  «Weltwoche.ch: Wir basteln uns eine Klima-Ikone». Arhivēts no oriģināla, laiks: 2020. gada 17. augustā. Skatīts: 2020. gada 10. septembrī.
20. ↑  Chi è Izabella Jarvandi, la 15enne svedese contro gender e migranti
21. ↑  Nya Tider: Nationalistisk profil avstängd från Twitter
22. ↑  Izabella Nilsson-Jarvandi
23. ↑  Lenta.ru: «Анти-Грета Тунберг» завоевала популярность в России
24. ↑  TJournal - «Анти-Грета»: 16-летняя шведская активистка, выступающая против пропаганды ЛГБТ и мигрантов, стала героиней в рунете
25. ↑  Jarvandi tvīts par sieviešu aktualitātēm Gēteborgā, 10.09.2020.

Ārējās saites
-------------

* *Twitter* profils